2-і Рэнскі ўніверсітэт

2-і Рэнскі ўніверсітэт ці Універсітэт Рэн-IІ (фр.: L’université Rennes 2) — французская дзяржаўная вышэйшая навучальная ўстанова са статусам універсітэта з сядзібай у горадзе Рэн. Агульная характарыстыка Установа з’яўляецца адным з двух універсітэтаў у Рэне. Ён быў створаны ў 1969 годзе на базе былога факультэта літаратуры Рэнскага ўніверсітэта, вытокі якога ўзыходзяць да Брэтанскага герцагскага ўніверсітэта, створанага яшчэ ў 1460 годзе ў Нанце. Яго галоўны кампус размешчаны на паўночны захад ад Рэна ў раёне Вільежан, як і іншы кампус, размешчаны ў Ла-Арпе. Філіял, які ўніверсітэт сумесна з 1-м Рэнскім універсітэтам заснаваў у 1991 годзе, знаходзіцца ў Сен-Брыё. Універсітэт спецыялізуецца на мовазнаўстве (замежным і брэтонскім), гуманітарных навуках, сацыяльных навуках, спорце, мастацтве і камунікацыях. Агулам ён рыхтуе каля 24 000 студэнтаў, размеркаваных па трох кампусах, у тым ліку 3 000 замежных студэнтаў. Гэта найбуйнейшы цэнтр даследаванняў і навучання ў галіне гуманітарных і сацыяльных навук на захадзе Францыі. Структура Факультэт фізкультуры і спорту Факультэт мастацтваў, моў і камунікацый Філалагічны факультэт Факультэт гуманітарных навук Факультэт сацыяльных навук Зноскі Спасылкі На Вікісховішчы ёсць медыяфайлы па тэме 2-і Рэнскі ўніверсітэт Афіцыйная інтэрнэт-старонка ўстановы